گنگو بائی کاٹھیاواڑی

گنگو بائی کاٹھیاواڑی  بالی وڈ کی ایک سوانحی فلم ہے جسے سنجے لیلا بھنسالی کی ہدایت کاری میں بنایا گیا ہے۔ اس فلم کو جینتی لال گڈا اور خود سنجے لال بھنسالی پروڈیوز کر رہے ہیں۔ اس فلم میں مرکزی کردار عالیہ بھٹ ادا کررہی ہیں۔ ان کے ساتھ شانتانو ماہیشوری، وجے راز، اندرا تیواری اور سیما پاہوا اہم کردار میں ہیں۔ اجے دیوگن خصوصی کردار میں نظر آئیں گے۔ یہ کہانی گنگا نامی لڑکی کی ہے جو کچھ ہی دنوں میں مشہور ہو جاتی ہے اور گنگوبائی کے نام سے جانی جاتی ہے۔ وہ ممبئی کے قحبہ خانہ کماتھیپورہ میں ان کا سکہ چلتا ہے۔ یہ فلم ہندی زبان اور تیلگو زبان میں ریلیز ہونے والی ہے۔

اس فلم کی کہانی کم و بیش گنگو بائی ہرجیوندس کے ارد گرد گھومتی ہے۔ وہ گنگو بائی کوٹھے والی کے نام س مشہور ہے۔ ایس حسین زیدی اور جین بورجیس نے ان کی کہانی مافیا کوینس آف ممبئی میں لکھی ہے۔ کہانی میں کاٹھیاواڑ ایک عام کی لڑکی ہے جو خود اپنی قسمت لکھنے پر مجبور ہے اور اس کے پاس کوئی راستہ نہیں ہے۔<ref></ref یہ فلم 25 فروری 2022ء کو سنیما گھروں میں ریلیز کردی جائے گی۔

کردار 
 عالیہ بھٹ بحیثیت گنگو بائی کاٹھیاواڑی
 اجے دیوگن بحیثیت کریم لالا
 وجے راز بحیثیت رضیہ بائی
 شانتانو تیواری
 اندرا تیواری
 سیما بھارگو پاہوا
 ورون کپور
 جم سربھ
 ہما قریشی بحیثیت دلربا

فلم سازی

کردار سازی
گنگوبائی کے کردار کے لئے سنجے لیلا بھنسالی کی پہلی پسند پریانکا چوپڑا تھی مگر بعد میں یہ کردار عالیہ بھٹ کو دے دیا گیا۔ اجے دیوگن خصوصی طور پر کریم لالا کا کردار کر رہے ہیں۔ وہیں وجے راز، سیما بھارگو اور اندرا تیواری معاون کردار ہیں۔ ہما قریشی کو ایک آئیٹم نمبر کے لئے فلم میں لیا گیا ہے۔ شانتانو ماہیشوری اور ورون کپور ٹی وی کے اداکار ہیں اور فلم میں قدم رکھ رہے ہیں۔ شانتانو گنگو بائی کے عاشق رامنک لال کا کردار کر رہے ہیں۔

عکس بندی
ابتدائی تصویر کشی ممبئی میں 27 دسمبر 2019ء کو ہوئی۔
بھارت میں کورونا وائرس سے لاک ڈاؤن 2020ء کی وجہ سے عکس بندی کو موخر کر دیا گیا مگر اس وقت تک فلم 70 فیصد بن چکی تھی۔ 6 اکتوبر 2020ء کو عالیہ بھٹ نے پھر سے کام شروع کیا اور کریم لالا کا کردار کرنے والے اجے دیوگن 27 فروری 2021ء کو سیٹ پر آئے۔ 26 جون 2021ء کو فلم کی عکس بندی مکمل کر دی گئی۔

ریلیز 
یہ فلم اصل میں 30 جولائی 2021ء کو ریلیز ہونی تھی مگر کورونا وائرس کی عالمی وبا کی وجہ سے اسے موخر کرنا پڑا۔ اس کے بعد اسے 6 جنوری کو ریلیز کرنے کا فیصلہ کیا گیا مگر ایس ایس راجامولی کی فلم آر آر آر سے ٹکراو سے بچنے کے لئے فلم کو 25 فروری کو ریلیز کرنے کا فیصلہ کیا گیا ہے۔

موسیقی 
اس فلم کے نغموں کو اے ایم تراز، کمار اور بھوجک اشوک نے لکھا ہے اور سنجے لیلا بھنسالی نے کمپوز کیا ہے۔

حوالہ جات 

ایک آئٹم نمبر والی فلمیں
بھارتی فلمیں
مستقبل میں آنے والی فلمیں
ہندی زبان کی فلمیں
ممبئی میں ہونے والے واقعات پر فلمیں
1950ء کی دہائی میں سیٹ فلمیں
جواہر لعل نہرو کی ثقافتی عکاسی
1960ء کی دہائی میں سیٹ فلمیں
بھارتی خواتین کی ثقافتی عکاسی
چھوٹے پیغام خانوں کا استعمال کرنے والے مضامین
ویکی ڈیٹا سے مطابقت رکھنے والی مختصر تفصیل
بھارتی تاریخی ڈراما فلمیں
ہندوستان میں طوائفیں کے بارے میں فلمیں
بھارتی سوانحی ڈراما فلمیں
بھارت میں عصمت فروشی کے بارے میں فلمیں